c)sen 11 artiklan mukaisen ajanjakson muuttaminen, jonka aikana valmistajan on säilytettävä tekniset asiakirjat ja suoritustasoilmoitus sen jälkeen, kun rakennustuote on saatettu markkinoille, ja joka perustuu rakennustuotteen odotettuun elinikään tai merkitykseen rakennuskohteessa;

Asetusta (EU) N:o 305/2011 on sovellettu kaikilta osin 1. heinäkuuta 2013 lähtien. Komissio on kyseisestä ajankohdasta lähtien käyttänyt sille 60 artiklan nojalla siirrettyä säädösvaltaa useita kertoja.

Jotta voidaan saavuttaa asetuksen (EU) N:o 305/2011 tavoitteet ja erityisesti poistaa ja välttää rajoitukset, jotka koskevat rakennustuotteiden asettamista saataville markkinoilla, komissiolle siirretään asetuksella (EU) N:o 305/2011 valta antaa kyseisen asetuksen 60 artiklassa tarkoitettuja asioita koskevia delegoituja säädöksiä asetuksen 61, 62 ja 63 artiklan ehtoja noudattaen.

f)suoritustasoluokkien vahvistaminen ja mukauttaminen tekniseen edistykseen 27 artiklan 1 kohdan mukaisesti;

g)edellytykset, joilla rakennustuotteen katsotaan täyttävän tietyn suoritustason tason tai luokan ilman testausta tai ilman uutta testausta 27 artiklan 5 kohdan mukaisesti edellyttäen, että rakennuskohteen perusvaatimusten täyttäminen ei tällöin vaarannu;

h)suoritustason pysyvyyden arviointi- ja varmennusjärjestelmien mukauttaminen, vahvistaminen ja tarkistaminen 28 artiklan mukaisesti tietyn tuotteen, tietyn tuoteryhmän tai tietyn perusominaisuuden osalta ja seuraavien mukaisesti:

i) tuotteen tai kyseisen perusominaisuuden aseman merkitys rakennuskohteen perusvaatimukset huomioon ottaen;

ii) tuotteen luonne;

iii) rakennustuotteen perusominaisuuksien vaihtelun vaikutus sen odotetun käyttöiän aikana; ja

iv) tuotteen valmistuksen virheherkkyys.

Heti kun komissio on antanut delegoidun säädöksen, se antaa säädöksen tiedoksi samanaikaisesti Euroopan parlamentille ja neuvostolle (61 artiklan 2 kohta).

Komissiolle siirrettyyn valtaan antaa delegoituja säädöksiä sovelletaan 62 artiklassa (säädösvallan siirron peruuttaminen) ja 63 artiklassa (delegoitujen säädösten vastustaminen) säädettyjä ehtoja (61 artiklan 3 kohta).

3. SIIRRETYN SÄÄDÖSVALLAN KÄYTTÄMINEN

3.1 Säädösten hyväksymistä edeltävät kuulemiset

Avoimuuden hengessä komissio on aina kuullut asetuksen (EU) N:o 305/2011 nojalla antamiensa delegoitujen säädösten valmistelussa jäsenvaltioiden ja asiaankuuluvien sidosryhmien nimeämiä asiantuntijoita järjestämällä siihen tarkoitettuja säännöllisiä asiantuntijakokouksia ja kirjallisia kuulemisia. Ennen kuulemisia jäsenvaltioita on pyydetty nimeämään niihin osallistuvat asiantuntijat. Myös Euroopan parlamenttia on pyydetty osallistumaan kaikkeen kuulemistoimintaan. Kuulemiseen liittyvät asiakirjat on toimitettu delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Kuulemisissa esitetyt huomautukset on otettu huomioon delegoitujen säädösten lopullisten versioiden valmistelussa.

Lisäksi komissio on tiedottanut jäsenvaltioille ja teollisuuden edustajille delegoituja säädöksiä koskevien luonnosten edistymisestä niiden valmistelun eri vaiheissa varmistaakseen, että koko rakennusala osallistuu prosesseihin ja että kaikki asiaankuuluvat sidosryhmät sitoutuvat niiden tuloksiin. Täten komissio on pyrkinyt varmistamaan, että tulevilla delegoiduilla säädöksillä on laaja tuki.

3.2 Voimassa olevat delegoidut säädökset

Tällä hetkellä voimassa on kuusi delegoitua asetusta, jotka komissio on antanut sille asetuksen (EU) N:o 305/2011 60 artiklassa siirretyn säädösvallan nojalla ja jota lainsäädäntövallan käyttäjät eivät ole vastustaneet määräaikaan mennessä.

1.Ensimmäinen hyväksytty delegoitu säädös oli edellytyksistä, jotka koskevat rakennustuotteiden suoritustasoilmoituksen asettamista saataville verkkosivulla, 30 päivänä lokakuuta 2013 annettu komission delegoitu asetus (EU) N:o 157/2014. Kyseinen asetuksen (EU) N:o 305/2011 7 artiklan 3 kohdan ja 60 artiklan 1 kohdan b alakohdan nojalla annettu asetus oli välttämätön uuden tietoteknologian käytön mahdollistamiseksi rakennustuotteiden suoritustason ilmoittamisessa ja auttoi siten vähentämään valmistajille ja koko rakennusalalle aiheutuvia kustannuksia.

2.Toiseksi komissio hyväksyi asetuksen (EU) N:o 305/2011 60 artiklan e alakohdan nojalla kaksi delegoitua säädöstä, joilla muutettiin asetuksen liitteitä III ja V:

Komission delegoitu asetus (EU) N:o 574/2014, annettu 21 päivänä helmikuuta 2014, Euroopan parlamentin ja neuvoston asetuksen (EU) N:o 305/2011 muuttamisesta liitteessä III olevan, rakennustuotteiden suoritustasoilmoitusta laadittaessa käytettävän mallin osalta. Asetus annettiin, jotta voitiin mukautua tekniseen edistykseen, saada aikaan erilaisten rakennustuotteiden ja valmistajien edellyttämää joustavuutta ja yksinkertaistaa suoritustasoilmoitusta.

Komission delegoitu asetus (EU) N:o 568/2014, annettu 18 päivänä helmikuuta 2014, Euroopan parlamentin ja neuvoston asetuksen (EU) N:o 305/2011 liitteen V muuttamisesta rakennustuotteiden suoritustason pysyvyyden arvioinnin ja varmistamisen osalta. Asetuksella mukautettiin asetuksen (EU) N:o 305/2011 liite V tekniseen edistykseen sekä parannettiin oikeusvarmuutta ja liitteessä V käytettävien kuvausten ja termien johdonmukaisuutta.

3.Lisäksi komissio antoi asetuksen (EU) N:o 305/2011 27 artiklan 5 kohdan ja 60 artiklan g alakohdan nojalla seuraavat kolme alan teollisuuden toivomaa delegoitua säädöstä, jotka mahdollistavat yksinkertaistettujen menettelyjen käytön ja tarkemmin sanottuna tiettyjen tuotteiden luokittelun ilman lisätestausta: